Diari Oficial de la Generalitat Valenciana


Sumari del DOGV 8582, del 02-07-2019 (2019/6629)

RESOLUCIÓ de 27 de juny de 2019, de la directora general de Recursos Humans, per la qual es rectifiquen els errors advertits en les resolucions de dates 11 de març i 24 de maig de 2019, ambdues de la directora general de Recursos Humans, per les quals s'oferiren places i es van nomenar personal estatutari fix les persones aspirants aprovades en el concurs oposició pel torn lliure convocat per a la provisió de vacants de la categoria de facultatiu o facultativa especialista en medicina interna d'institucions sanitàries de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8582

Data del DOGV
:   02-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/6629


Data del document
:   27-06-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 27 de juny de 2019, de la directora general de Recursos Humans, per la qual es rectifiquen els errors advertits en les resolucions de dates 11 de març i 24 de maig de 2019, ambdues de la directora general de Recursos Humans, per les quals s'oferiren places i es van nomenar personal estatutari fix les persones aspirants aprovades en el concurs oposició pel torn lliure convocat per a la provisió de vacants de la categoria de facultatiu o facultativa especialista en medicina interna d'institucions sanitàries de la Conselleria de Sanitat Universal i Salut Pública. [2019/6629]  
  
En l'annex de la Resolució d'11 de març de 2019, de la directora general de Recursos Humans, per la qual s'oferien places a les persones aspirants aprovades en el concurs oposició pel torn lliure per a la provisió de vacants de la categoria de facultatiu o facultativa especialista en medicina interna d'institucions sanitàries de la Conselleria de Sanitat Universal i Salut Pública, es va incloure de manera errònia un lloc de treball corresponent a l'Hospital Universitari Doctor Peset de València, on no existia cap vacant d'aqueixa categoria professional susceptible de ser ocupada, mentre que en l'Hospital Arnau de Vilanova, de la mateixa localitat, on es compta amb tres llocs vacants de facultatiu o facultativa especialista en medicina interna que sí ho són, tan sols es van oferir dues places a les dites persones aspirants.  
  
Després de la tramitació corresponent, l'aspirant Ana Belén Gómez Belda va resultar adjudicatària de la plaça erròniament oferida en l'Hospital Doctor Peset, i en conseqüència va ser nomenada, mitjançant Resolució de 24 de maig de 2019, de la directora general de Recursos Humans (DOGV 8560, 31.05.2019), personal estatutari fix de la referida categoria professional, fet que consta d'aquesta manera en l'annex d'aquesta resolució.  
Així doncs, és procedent rectificar, tant l'error advertit en l'annex de la Resolució d'11 de març de 2019, de la directora general de Recursos Humans, en el sentit de substituir la referència feta a l'Hospital Doctor Peset de València, per la correcta d'Hospital Arnau de Vilanova de València, com el conseqüent produït en l'annex de la de 24 de maig de 2019, en idèntic sentit, així com concedir nou termini a la citada adjudicatària per a la presa de possessió del lloc obtingut en aquest últim hospital.  
Per tot això, de conformitat amb el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, i en virtut de les competències atribuïdes per l'article 18 del Decret 93/2018, de 13 de juliol, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
Rectificar els errors produïts en els annexos de les resolucions d'11 de març i 24 de maig de 2019, ambdues de la directora general de Recursos Humans, per les quals es van oferir places i es va nomenar personal estatutari fix, respectivament, les persones aspirants aprovades en el concurs oposició pel torn lliure convocat per a la provisió de vacants de la categoria de facultatiu o facultativa especialista en medicina interna d'institucions sanitàries de la Conselleria de Sanitat Universal i Salut Pública, suprimint la plaça oferida en l'Hospital Doctor Peset i elevant a tres el nombre de places oferides en l'Hospital Arnau de Vilanova de València, i, en conseqüència, atorgar a Ana Belén Gómez Belda el termini d'un mes per a la presa de possessió de la plaça adjudicada en aquest últim hospital, termini que començarà l'endemà de la publicació d'aquesta resolució en el Diari Oficial de la Generalitat Valenciana (DOGV) i acabarà el mateix dia del mes següent a aquell en què s'haja publicat. Si fora inhàbil, el termini finalitzarà al següent dia hàbil. En cas de no haver-hi dia equivalent en el mes següent a la publicació, el termini finalitzarà l'últim dia del mes següent al de publicació de la resolució.  
La present resolució podrà ser impugnada per les persones interessades per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de la publicació de l'acte contra el qual es recorre, de conformitat amb allò que disposa l'article 123 de la Llei 39/2015, d'1 d'octubre, del procediment administratiu comú de les administracions públiques, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar el recurs de reposició, en el termini d'un mes, de conformitat amb els articles 123 i 124 de la referida Llei 39/2015. Tot això sense perjuí que s'utilitze qualsevol altre recurs que segons dret estime convenient.  
  
València, 27 de juny de 2019.- La directora general de Recursos Humans: Carmen López Delgado.